La Biblioteca Infantil obri les portes a més de 200 escolars a l’abril
2025-07-24

La Biblioteca Infantil continua obrint les portes als centres escolars de Burjassot perquè coneguen aquesta instal·lació i l’alumnat comence a familiaritzar-se amb el món de la lectura.

A l’abril, més de 200 xiquetes i xiquets visitaran este espai municipal per a conéixer com funciona, les seues normes, les seues activitats d’animació lectora…en definitiva, el gran servei que presta a la població infantil i a les famílies com a punt de trobada cultural.

El CEIP Sant Joan de Ribera serà el primer a visitar la Biblioteca Infantil. Ho farà els dies 11, 18 i 19 d’abril amb els cursos d’infantil, tant els de 2 a 3 anys com els de 4 anys. En el cas del CEIP Els Sitges, les seues visites seran els dies 22 d’abril, 3r de primària i el 23 d’abril, en el cas de 4t de primària.

Finalment, el dimecres 24 d’abril la Biblioteca Infantil rebrà la visita del CEIP Fernando de los Ríos. En este cas, visitarà l’espai municipal el 2n cicle d’educació infantil, xiquetes de 3 a 5 anys que aniran acompanyats dels seus familiars.